Kiibista oma kass või koer soodsamalt
– 17/03/2016Rubriik: Saaremaa Teataja
Seoses aasta alguses vastu võetud koerte ja kasside pidamise eeskirjaga, mille kohaselt peab loomapidaja märgistama oma lemmiklooma (koer, kass) mikrokiibiga hiljemalt 1.09.2016, on 150 kiiremal loomapidajal võimalik kiibistada oma koer ja/või kass soodsamalt – kampaania raames maksab ühele loomale mikrokiibi panek 3,50 eurot (täishind min 7 eurot/loom).
Kampaanias saab osaleda üksnes 150 kiiremat loomapidajat, kes on Lääne-Saare valda sisse kirjutatud ja ennast eelnevalt registreerinud.
Eelregistreerida saab valla kodulehel või vajadusel helistades 45 20 455 või 45 20 479. Kodulehel registreerimine on kiirem ja kindlam lahendus. Nõutav info eelregistreerimiseks: loomapidaja ees- ja perekonnanimi; isikukood; loom (kass/koer); kiibistamise asukoht. Täpsem info tel
45 20 479.
Samaaegselt kiibistamisega on võimalik lasta oma lemmik ka vaktsineerida (kompleksvaktsiin, täpsem info oma piirkonna veterinaarilt). Kuna lemmikloom tuleb registreerida ka lemmikloomaregistris (LLR), on võimalik eelnevalt osaliselt täita vastav ankeet, et kiibistamine ja vajadusel vaktsineerimine läheks kohapeal kiiremini.
Täpsem ajakava avaldatakse pärast eelregisteerimise lõppu, kui osalejate hulk on teada. Varem on lemmikloomade kiibistamine ja vaktsineerimine toimunud Kaarma ja Lümanda piirkonnas maist augustini ning Kärlal kevadel või suve alguses järgmistes kohtades:
Lümanda (veterinaar Aili Viin)
Viidu bussipeatuses
Koki Lauda juures
Koimlas
Lepiku bussipeatuses
Riksu postkastide juures
Kotlandi bussipeatuses
Koovi bussipeatuses
Kipi bussipeatuses
Pilguse bussipeatuses
Metsapere bussipeatuses
Karala bussipeatuses
Atla bussipeatuses
Kuusnõmme-Kulli bussipeatuses
Mõisaküla bussipeatuses
Lümanda kaupluse juures
Leedri postkastide juures
Varpe postkastide juures
Põlluküla bussipeatuses
Kaarma (veterinaar Aili Viin):
Parila külas
Mullutu külas Merinvesti väravas
Viira külas postkastide juures
Randveres endise kaupluse juures
Tõllil postkastide juures
Ansi külas
Pärni külas
Kellamäe külas
Irase külas
Kaarmise külas
Anijala bussipeatuses
Kärla (veterinaar Toivo Lõhmus)
Sauvere, Anepesa, Vendise ja Nõmpa küla – Sauvere poe esises parklas
Kandla – Kandla mõisa ees
Kõrkküla – Kõrkküla kaupluse (seltsimaja) juures
Kuuse – RMK kontorihoone juures
Käesla – bussiootekoja juures
Sõmera ja Arandi – Tuuliku aias (Sõmera külaplatsil)
Hirmuste – Endel Heinla juures
Jõempa – Viliste talu juures (postkastide juures)
Karida – postkastide juures
Kirikuküla – Tiiriku postkasti juures(raudteevalli peal)
Kulli – Ursel Koosti juures
Kogula – Kogula bussipeatuses
Paevere – Paevere kaupluse juures
Kärla – rahvamaja parklas
Mätasselja – Aksalu talu juures (külaplats, postkastid)
Mõnnuste – Lause talu juures, postkastid
Paiküla – Paiküla bussipeatuses
Ulje – bussipeatuse juures
Vennati – Hallikivi talu juures
Looma kiibistamine näitab, et inimene on oma looma suhtes vastutustundlik, sest looma kiibistamisega võetakse tarvitusele ennetav abinõu. Seni, kuni loom ei ole kaduma läinud, ei olegi kiibi puudumine probleem. Kui aga loom ära jookseb ja omanik ta alles mõne päeva pärast hoiupaigast üles leiab, saab ta koos lemmikuga kaasa ka päris kopsaka arve.
Kiibistatud looma hoiupaika sattumisel või tema leiukohas võetakse aga kohe omanikuga ühendust.
Kiibistatud loom tähendab loomapidajale vähem muret ja vähem kulub ka raha. Kiipi saab tuvastada üksnes kiibilugejaga, katsudes ja silmaga vaadates sellest aru ei saa.